Hyd Internet 135 Views NRI's
NRI’s
న్యూఢిల్లీ:  స్వదేశానికి పెద్ద మొత్తంలో డబ్బులు పంపిస్తున్న వారిలో భారతీయులే అగ్రస్థానంలో ఉండనున్నారని ప్రపంచ బ్యాంకు నివేదిక వెల్లడించింది. మైగ్రేషన్‌ అండ్‌ డెవలప్‌మెంట్‌ పేరుతో ప్రపంచ బ్యాంకు ఒక నివేదికను విడుదల చేసింది.అంతర్జాతీయ ద్రవ్యనిధి సంస్థ ఐఎంఎఫ్‌,ప్రపంచ బ్యాంకు వార్షిక సమావేశాలు త్వరలో జరుగనున్న నేపథ్యంలో ఈ నివేదిక తయారు చేసింది.నివేదిక ప్రకారం 2017లో సుమారు 65 బిలియన్‌ డాలర్లను మాతృదేశానికి పంపి,భారతీయులు మొదటి స్థానాన్ని స్థిరంగా ఉంచుకోనుంది.గత సంవత్సరం కూడా భారతీయులు 62.7 బిలియన్‌ డాలర్లను పంపి మొదటి స్థానంలో నిలిచారు.ఆ తరువాత 61 బిలయన్‌ డాలర్లతో చైనా,33 బిలియన్‌ డాలర్లతో ఫిలిఫైన్స్‌,31 బిలియన్‌ డాలర్లతో మెక్సికో,22 బిలియన్‌ డాలర్లతో నైజీరియా ఉన్నాయి.ప్రపంచ వ్యాప్తంగా అధికాదాయ దేశాలకు వస్తున్న సంపద 3.9 శాతం పెరిగి 596 బిలియన్లు ఉంటుందని అంచనా వేసింది.అలాగే అభివృద్ది చెందుతున్న దేశాల్లో 4.8 శాతం వృద్ది చెందిన 450 బిలియన్‌ డాలర్లకు చేరుకుంటుందని తెలిపింది.వీటిలో యూరోపియన్‌ యూనియన్‌,రష్యా,అమెరికాల నుంచే
ఎక్కువగా వస్తున్నట్లు పేర్కొంది.దీని వల్ల సబ్‌ సహారా ఆఫ్రికా,ఐరా,మధ్య ఆసియా,లాటిన్‌ అమెరికా,కరేబియన్‌ దేశాల్లో పెట్డుబడులు రాకపోకల్లో గణనీయమైన అభివృద్ది సాధించే అవకాశం ఉందని అంచనా వేసింది. పాకిస్థాన్‌కు పంపుతున్న డబ్బులో మార్పులేదు.శ్రీలంక,బంగ్లాదేశ్‌,నేపాల్‌లకు మాత్రం ధన ప్రవాహం తగ్గింది.గల్ఫ్‌ దేశాలలో చమురు తగ్గడం,విదేశీ కార్మికుల నియామక విధానాలలో నిరుత్సాహం,దక్షిణాసియాకు అనుకూలంగా మారిందని నివేదిక వెల్లడించింది.